রাফাল যুদ্ধবিমান কেনা নিয়ে দুর্নীতি এবং অনিল অম্বানীকে সুবিধা পাইয়ে দেওয়ার অভিযোগ তুলে মোদীর বিরুদ্ধে দেশে-বিদেশে প্রচারে নেমেছেন রাহুল। নাজেহাল মোদী এ বার শরণ নিলেন জেটলির। একদা দুঁদে কৌঁসুলি জেটলি প্রথমেই রাহুলকে ‘অজ্ঞ’, ‘শিশুসুলভ’, ‘প্রাথমিক বিদ্যালয়ের ছাত্র’ ইত্যাদি অ্যাখ্যা দিয়ে দাবি করলেন— ইউপিএ জমানার থেকে সস্তায় কেনা হচ্ছে রাফাল। শুধু বিমান ধরলে ৯ শতাংশ কম, আর আনুষঙ্গিক খরচ ধরলে ২০ শতাংশ। জেটলির দাবি, রাহুল গাঁধী সময়ের সঙ্গে বর্ধিত খরচ আর বিদেশি মুদ্রার বিনিময়টি হিসেবই করেননি। আর অনিল অম্বানীকে ‘অফ-সেট’ বরাত দেওয়ায় সরকারের কোনও হাত নেই। সেটি ফরাসি সংস্থার বিষয়।